Секторот за инспекциски надзор  во областа на социјалната заштита и заштита на децата при Министерството за труд и социјална политика, преку инспекторите за социјална заштита Зоранчо Стојанoв  со службена легитимација број 0005, и Нена Велковска со лиценца за инспектор со сериски број А280450017 изврши редовен инспекциски надзор над субјектот на инспекциски надзор ЈУ Меѓуопштински центар за социјална работа Охрид, со  седиште на ул. 7 Ноември бр.282, застапуван од Директорот Ајтен Мусли и со Записник ИП1 број 16-241 од 01.06.2022 година ја утврди фактичката состојба и врз основа на член 338 од Законот за социјалната заштита („Службен весник на Република Северна Македонија,, број 104/2019, 146/2019,  275/2019, 302/202 , 311/2020,163/2021, 294/2021 99/2022), го донесе следното

**Р   Е   Ш   Е   Н   И   Е**

 Се наредува на Ајтен Мусли Директор на ЈУ Меѓуопштински центар за социјална работа Охрид (во натамошниот текст: Центарот), за отстранување на констатираните недостатоци и неправилности во примената на Законот за социјалната заштита, Законот за семејството, подзаконските, општите, поединечните и другите акти донесени врз негова основа, да ги преземе следните мерки  во роковите и од страна на одговорното лице:

1. Центарот во постапката за одземање на деловна способност, по добиено известување од надлежен суд за поведување постапка за одземање на деловна способност на лицето, наместо посебен да поставува привремен старател, ако најде дека тоа е потребно, согласно член 169 став 2 од Законот за семејство

2. Во извештајот од времениот старател од формата и содржината на извештајот треба да се види грижата на старателот за лицето ставено под старателство, а особено за неговото здравје, издржување и оспособување за самостоен живот, согласно член 151 став 2 и став 4 од Законот за семејство.

**Рок за извршување на инспекциските мерки е по добивање на решението и постојано**

 **3 .** Се задолжува директорот на Центарот веднаш, а најдоцна во рок од три дена по истекот на рокот за извршување на инспекциските мерки, писмено да ги извести инспекторите дали се извршени инспекциските мерки определени за отстранување на констатираните неправилности и недостатоци во работата на Центарот, согласно член 334 став 4 од Законот за социјалната заштита .

**О б р а з л о ж е н и е**

    Секторот за инспекциски надзор во областа на социјалната заштита и заштита на децата при Министерството за труд и социјална политика врс основа на член 338 од Законот за социјална заштита преку инспекторите за социјална заштита Зоранчо Стојанoв  со службена легитимација број 0005, изврши редовен инспекциски надзор над субјектот на инспекциски надзор ЈУ Меѓуопштински центар за социјална работа Охрид, со  седиште на ул. 7 Ноември бр.282, застапуван од Директорот Ајтен Мусли врз постапката за ставање на лица под старателство, во предметите на овие лица и за утврдената фактичка состојба составија записник ИП1 број 16-241 од 01.06.2022 година.

      Врз основа на изнесеното се одлучи како во диспозитивот на ова решение.

      Жалбата не го задржува извршувањето на решението согласно член 340 став 2 од Законот.

      **Правна поука:** против ова решение незадоволната странка  може да се изјави жалба до Државната комисија за одлучување во втор степен од областа на инспекцискиот надзор и прекршочната постапка, во рок од 15 дена од денот на приемот на решението.

      Жалбата се таксира со 250,00 денари административни таксени марки  и се поднесува во два примероци.

     Решено во Секторот за инспекциски надзор во областа на социјалната заштита и заштита на децата при Министерство за труд и социјална политика на ден 01.06.2022 година под ИП1 број 16-241 .

   **Инспектори  за социјална заштита**

 Зоранчо Стојанов

 Нена Велковска